wannaphong/clean_thaiwikipedia huggingface dataset:
# เทศบาลตำบลเขาสวนกวาง
เทศบาลตำบลเขาสวนกวาง เป็นเทศบาลแห่งหนึ่งในอำเภอเขาสวนกวาง จังหวัดขอนแก่น เดิมมีฐานะเป็นสุขาภิบาลตั้งแต่ พ.ศ. 2506 จากนั้นได้รับการจัดตั้งเป็นเทศบาลตำบลเมื่อวันที่ 25 พฤษภาคม พ.ศ. 2542 เป็นต้นมา

 อาณาเขต 

 ทิศเหนือ ติดต่อกับเขตองค์การบริหารส่วนตำบลเขาสวนกวาง
 ทิศตะวันออก ติดต่อกับเขตองค์การบริหารส่วนตำบลคำม่วง
 ทิศใต้ ติดต่อกับเขตองค์การบริหารส่วนตำบลคำม่วง
 ทิศตะวันตก ติดต่อกับเขตองค์การบริหารส่วนตำบลเขาสวนกวาง

 ประวัติ 
เทศบาลตำบลเขาสวนกวาง เริ่มแรกก่อตั้งขึ้นเป็นสุขาภิบาลเขาสวนกวาง อำเภอน้ำพอง จังหวัดขอนแก่น เมื่อวันที่ 29 พฤศจิกายน พ.ศ. 2506"ประกาศกระทรวงมหาดไทย เรื่องจัดตั้งสุขาภิบาลเขาสวนกวาง อำเภอน้ำพอง จังหวัดขอนแก่น.PDFราชกิจจานุเบกษา 80 (121 ง) :2750. 24 ธันวาคม 2506 ในพื้นที่ของตำบลเขาสวนกวาง บริเวณทิศตะวันออกของถนนมิตรภาพ ตามแนวซอยพิทักษ์ประชาไปจนถึงหมู่บ้านศรีชมชื่น จนกระทั้งในปี 2526"ประกาศกระทรวงมหาดไทย เรื่องเปลี่ยนแปลงเขตสุขาภิบาลเขาสวนกวาง กิ่งอำเภอเขาสวนกวาง อำเภอน้ำพอง จังหวัดขอนแก่น.PDFราชกิจจานุเบกษา 100 (97 ง) :1913. 14 มิถุนายน 2526 กระทรวงมหาดไทยได้ประกาศเปลี่ยนแปลงเขตสุขาภิบางเขาสวนกวางให้มีขนาดกว้างขึ้นจากเดิม โดยครอบคลุมพื้นที่บางส่วนของตำบลเขาสวนกวางและบางส่วนของตำบลคำม่วง ต่อมาเมื่อวันที่ 25 พฤษภาคม พ.ศ. 2542 ได้รับการเปลี่ยนแปลงฐานะจากสุขาภิบาลเป็นเทศบาลตำบล ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 "พระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 .PDFราชกิจจานุเบกษา 116 (9 ก) :1-4. 24 กุมภาพันธ 2542

 

 เขตการปกครอง 
เทศบาลตำบลเขาสวนกวาง ครอบคลุมพื้นที่บางส่วนของตำบลเขาสวนกวางและบางส่วนของตำบลคำม่วง สามารถแบ่งเขตการปกครองออกเป็น 14 หมู่บ้าน และมีจำนวนประชากรรวมทั้งหมด 10,513 คน (ข้อมูลเดือนมีนาคม 2568) ได้แก่

 ตำบลเขาสวนกวาง

หมู่ที่บ้านชาย (คน) หญิง  (คน) รวม (คน) หมายเหตุ1เขาสวนกวาง320334654ทั้งหมู่บ้าน2ศรีชมชื่น345358703ทั้งหมู่บ้าน5หนองกุง6476571,304ทั้งหมู่บ้าน8ป่าพร้าว303368671ทั้งหมู่บ้าน9หนองตะนา305303608ทั้งหมู่บ้าน10หัวหนอง6146401,254ทั้งหมู่บ้าน

 ตำบลคำม่วง

หมู่ที่บ้านชาย (คน) หญิง  (คน) รวม (คน) หมายเหตุ1คำม่วง221032บางส่วน5โนนทอง221216437ทั้งหมู่บ้าน6ห้วยบาก262256518ทั้งหมู่บ้าน8โคกสว่าง217240457ทั้งหมู่บ้าน9โนนสง่า7186901,408ทั้งหมู่บ้าน10จอมพลพัฒนา314315629ทั้งหมู่บ้าน11ทางพาด5285581,086ทั้งหมู่บ้าน12ใหม่ศรีสุข363389752ทั้งหมู่บ้าน
# เรเตมีอา
เรเตมีอา  เป็นสถานีโทรทัศน์ในเมืองลุกกา ตั้งในแคว้นตอสกานา ประเทศอิตาลี
 ประวัติ
# ชลธิชา แจ้งเร็ว
ชลธิชา แจ้งเร็ว ชื่อเล่น ลูกเกด นักเคลื่อนไหวทางการเมืองและนักการเมืองชาวไทย และเป็นสมาชิกสภาผู้แทนราษฎรจังหวัดปทุมธานี ปัจจุบันสังกัดพรรคประชาชน

 ประวัติ 
ชลธิชา เติบโตในอำเภอปากเกร็ด จังหวัดนนทบุรี บิดารับราชการทหาร เธอสำเร็จการศึกษาระดับปริญญาตรี สาขาประวัติศาสตร์ คณะสังคมศาสตร์ มหาวิทยาลัยศรีนครินทรวิโรฒ และระดับปริญญาโท สถาบันสิทธิมนุษยชนและสันติศึกษา มหาวิทยาลัยมหิดล

 การเคลื่อนไหวทางการเมือง 
ชลธิชา เริ่มเคลื่อนไหวด้านสิ่งแวดล้อมมาก่อนในช่วงที่ศึกษาอยู่ในระดับปริญญาตรี จากนั้นเธอได้เคลื่อนไหวทางการเมืองอย่างจริงจังหลังเหตุการณ์รัฐประหารใน พ.ศ. 2557 โดยเธอร่วมเคลื่อนไหวกับ รังสิมันต์ โรม ในนามขบวนการประชาธิปไตยใหม่ และพัฒนามาเป็นกลุ่มฟื้นฟูประชาธิปไตย หรือ Democracy Restoration Group (DRG) ปี พ.ศ. 2558 ขณะจัดกิจกรรมครบรอบหนึ่งปีรัฐประหาร ใน พ.ศ. 2558 เธอเป็น 1 ใน 14 ผู้ต้องหาและถูกดําเนินคดีด้วยมาตรา 116 จนจับกุมเป็นระยะเวลากว่า 12 วัน

ในปี พ.ศ. 2562 รังสิมันต์ โรม ลงสมัครสมาชิกสภาผู้แทนราษฎร สังกัดพรรคอนาคตใหม่ ทำให้เธอเป็นผู้นำกลุ่มฟื้นฟูประชาธิปไตยอย่างเต็มตัว และในวันที่ 11 กันยายน พ.ศ. 2564 ชลธิชา ได้ตกเป็นผู้ต้องหาในคดีความผิดกฎหมายอาญาคดี มาตรา 112 และใช้เครื่องขยายเสียงโดยไม่ได้รับอนุญาต รวมถึงฝ่าฝืนพ.ร.ก.ฉุกเฉินฯ จากกรณีชุมนุมหน้าศาลจังหวัดธัญบุรี เพื่อเรียกร้องให้ปล่อยตัวผู้ต้องขังทางการเมือง

 งานการเมือง 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ชลธิชาลงสมัคร ในพื้นที่จังหวัดปทุมธานี สังกัดพรรคก้าวไกล และได้รับเลือก ต่อมาหลังจากที่ศาลรัฐธรรมนูญมีคำวินิจฉัยให้ยุบพรรคก้าวไกล จึงได้มาสังกัดพรรคประชาชน

 สมาชิกสภาผู้แทนราษฎร 
ชลธิชาได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดปทุมธานี สังกัดพรรคก้าวไกล → พรรคประชาชน
# เดอะแบล็กเลเบล
เดอะแบล็กเลเบล เป็นค่ายเพลงสัญชาติเกาหลีใต้และเป็นบริษัทในเครือของวายจีเอ็นเตอร์เทนเมนต์ ก่อตั้งขึ้นในปี ค.ศ. 2015 โดยโปรดิวเซอร์ของวายจีสองคนคือเท็ดดี พักและคุช

 ประวัติ 
ในวันที่ 22 กันยายน ค.ศ. 2015 วายจีเอ็นเตอร์เทนเมนต์ ได้ประกาศการก่อตั้งค่ายเพลงซึ่งมีโปรดิวเซอร์จากวายจีอย่างเท็ดดี พักและคุชเป็นหัวเรือใหญ่ เมื่อวันที่ 17 มีนาคม ค.ศ. 2016 ไซออน.ที เซ็นสัญญากับทางค่าย เมื่อวันที่ 3 พฤษภาคม ค.ศ. 2017 Okasian ได้เซ็นสัญญาพิเศษกับทางค่าย ช็อน โซ-มี เซ็นสัญญากับค่ายเมื่อเดือนกันยายน ค.ศ. 2018 และเดบิวต์ในวันที่ 13 มิถุนายน ค.ศ. 2019

เมื่อวันที่ 16 พฤศจิกายน ค.ศ. 2020 ตามรายงานหุ้นไตรมาสของวายจีเอ็นเตอร์เทนเมนต์ บริษัทดังกล่าวได้ถูกแปลงสถานะเป็นบริษัทในเครือ ในวันที่ 26 ธันวาคม ค.ศ. 2022 บริษัทได้ประกาศว่าแทยังเข้ามาเป็นศิลปินเดี่ยวของค่าย แต่ยังคงเป็นสมาชิกของบิกแบง

ในเดือนมกราคม ปี ค.ศ. 2023 นักแสดง พัก โบ-กอม ได้เซ็นสัญญาเป็นนักแสดงของค่าย ในเดือนเมษายน ค.ศ. 2023 เดอะแบล็กเลเบลได้ร่วมทุนกับเครือเจริญโภคภัณฑ์ซึ่งเป็นกลุ่มบริษัทที่ใหญ่ที่สุดของประเทศไทยในชื่อ เดอะแบล็กซี เพื่อขยายแบรนด์ไปยังภูมิภาคเอเชียตะวันออกเฉียงใต้

ในวันที่ 18 มิถุนายน ค.ศ. 2024 เดอะแบล็กเลเบลประกาศว่าพวกเขาได้เซ็นสัญญาดูแลกับโรเซจากแบล็กพิงก์สำหรับผลงานเดี่ยวของเธอ
# ชุนเซินจวิน
ชุนเซินจวิน (มรณะ 238 ก่อน ค.ศ.), ชื่อตัว หวง เซีย  เป็นแม่ทัพและนักการเมืองชาวจีนโบราณ รับราชการเป็นอัครมหาเสนาบดีแห่งรัฐฉู่ในช่วงปลายยุครณรัฐของจีน และเป็นหนึ่งในสี่กงจื่อรณรัฐ

ชุนเซินจวินได้รับความนับถือจากผู้ที่อาศัยอยู่ในเขตอดีตที่ดินศักดินาของเขา โดยเฉพาะอย่างยิ่งในเขตเมืองเซี่ยงไฮ้ ซึ่งบ่อยครั้งมักจะถูกเรียกว่า "เซินเฉิง" หรือ "เมืองเซิน" เพื่อเป็นเกียรติแก่ชุนเซินจวิน ในปี ค.ศ. 2002 ได้มีการสร้างวิหารอุทิศให้แก่ชุนเซินจวินขึ้นใหม่ที่หมู่บ้านชุนเซิน ในเขตซ่งเจียง

ภูมิหลังครอบครัว
ข้อมูลเกี่ยวกับชุนเซินจวินส่วนใหญ่ที่ปรากฏนั้นมีที่มาจากประวัติของเขาที่มีการบันทึกไว้ในเอกสาร ฉื่อจี้ ซึ่งรวบรวมโดยซือหม่า เชียน นักประวัติศาสตร์ในยุคราชวงศ์ฮั่น  เอกสาร ฉื่อจี้ มิได้บันทึกภูมิหลังเกี่ยวกับครอบครัวของชุนเซินจวินไว้ ทำให้นักประวัติศาสตร์บางส่วนสันนิษฐานว่าเขาสืบเชื่อสายจากสกุลเจ้าขุนนางผู้ปกครองรัฐหวง โดยพิจารณาจากแซ่ (ชื่อสกุล) ที่เขาใช้ อย่างไรก็ตาม นักประวัติศาสตร์สมัยใหม่ส่วนมาก เช่น เฉียน มู่ และหยาง กวน กลับเชื่อว่าเขาเป็นพระโอรสของพระเจ้าฉู่หวาย และเป็นพระอนุชาของพระเจ้าฉู่ฉิงเซียง

ราชทูตฉู่ในรัฐฉิน

ช่วยรัชทายาทแห่งฉู่คืนเมือง

อัครมหาเสนาบดีแห่งรัฐฉู่

ถูกลอบสังหาร
ในช่วง 238 ปี ก่อน ค.ศ. พระเจ้าฉู่ก่าวเลี่ยประชวรหนัก ก่อนหน้านั้นบริวารของชุนเซินจวินคนหนึ่ง ชื่อ หลี่ หยวน (李園) ได้ถวายนางหลี่ หวน น้องสาวของตนให้เป็นนางสนมของพระเจ้าฉู่ก่าวเลี่ย ต่อมานางหลี่ หวน ได้ประสูติพระโอรสแก่พระเจ้าฉู่ก่าวเลี่ย นางจึงได้เลื่อนฐานะขึ้นเป็นอัครมเหสี และพระโอรสองค์นั้นก็ได้รับการสถาปนาให้เป็นรัชทายาท แม้หลี่หยวนเองก็ได้รับความโปรดปรานจากพระเจ้าฉู่ก่าวเลี่ยยิ่งขึ้นด้วย  ในยามที่พระเจ้าแผ่นดินใกล้จะสวรรคตนั้น จู้ อิง  บริวารที่ปรึกษาผู้หนึ่งของชุนเซินจวินได้ตักเตือนให้เขาเร่งฆ่าหลี่ หยวน ด้วยเกรงว่าหลี่ หยวน จะคิดการร้ายอย่างใดอย่างหนึ่งต่อชุนเซินจวินในอนาคตเป็นแน่ แต่ชุนเซินจวินมิได้เชื่อฟัง และกลับคิดไปว่าหลี่ หยวน เป็นคนอ่อนแอ และยังคงภักดีต่อตัวชุนเซินจวินไม่เปลี่ยนแปลง

ครั้นเมื่อพระเจ้าฉู่ก่าวเลี่ยสวรรคตในปีนั้น หลี่ หยวน จึงส่งนักฆ่าไปลอบสังหารชุนเซินจวินในขณะที่เขาเดินทางเข้าประตูเมืองเพื่อจะไปเคารพพระศพของพระเจ้าฉู่ก่าวเลี่ย หลังจากฆ่าชุนเซินจวินแล้ว หลี่ หยวน ได้ออกคำสั่งให้สังหารล้างตระกูลของชุนเซินจวินทั้งหมด และทำการราชาภิเษกองค์รัชทายาท ซึ่งมีศักดิ์เป็นหลานลุงของตน ขึ้นเป็นกษัตริย์รัฐฉู่พระองค์ใหม่ ในพระนามพระเจ้าฉู่โยว 

เชิงอรรถ
# เทศบาลตำบลเมืองเก่า (จังหวัดขอนแก่น)
เมืองเก่า เป็นตำบลหนึ่งในอำเภอเมืองขอนแก่น จังหวัดขอนแก่น มีพื้นที่รวมทั้งสิ้น 39.55 ตารางกิโลเมตร หรือ 24,718 ไร่ ร้อยละ 90 เป็นพื้นที่การเกษตร ประชาชนประกอบอาชีพทำนาเป็นอาชีพหลัก เมืองเก่ามีสถานะเป็นเขตปริมณฑลเพื่อรองรับการขยายตัวของเทศบาลนครขอนแก่น โดยปัจจุบันเป็นพื้นที่ตั้งของสถานีขนส่งผู้โดยสารจังหวัดขอนแก่น แห่งที่ 3 หรือ “บขส3 ขอนแก่น”

พื้นที่ของตำบลเมืองเก่าทั้งตำบลอยู่ในเขตเทศบาลตำบลเมืองเก่า ซึ่งได้รับการจัดตั้งตามประกาศกระทรวงมหาดไทย เรื่องเปลี่ยนแปลงฐานะองค์การบริหารส่วนตำบลเมืองเก่า เป็นเทศบาลตำบล เมื่อวันที่ 23 พฤศจิกายน พ.ศ. 2550ข้อมูลพื้นฐาน "ประวัติ" https://www.muangkaokk.go.th/general-condition-information.html สืบค้นเมื่อ 24 เมษายน พ.ศ. 2568

 ที่ตั้งและอาณาเขต 
เทศบาลตำบลเมืองเก่า มีพื้นที่เขตติดต่อกับพื้นที่ใกล้เคียง ดังนี้

 ทิศเหนือ ติดต่อกับเขตเทศบาลนครขอนแก่น และเขตเทศบาลเมืองบ้านเป็ด
 ทิศตะวันออก ติดต่อกับเขตเทศบาลตำบลพระลับ
 ทิศใต้ ติดต่อกับเขตเทศบาลตำบลท่าพระ และองค์การบริหารส่วนตำบลดอนหัน
 ทิศตะวันตก ติดต่อกับเขตองค์การบริหารส่วนตำบลบ้านหว้า และองค์การบริหารส่วนตำบลดอนช้าง

 การแบ่งเขตการปกครอง 
ตำบลเมืองเก่า แบ่งเขตการปกครองออกเป็น 17 หมู่บ้าน ดังนี้

 หมู่ที่ 1 สะอาด
 หมู่ที่ 2 โสกแสง
 หมู่ที่ 3 กุดกว้าง
 หมู่ที่ 4 กุดกว้าง
 หมู่ที่ 5 โนนตุ่น
 หมู่ที่ 6 ดอนบม
 หมู่ที่ 7 ดอนบม
 หมู่ที่ 8 ขามเจริญ
 หมู่ที่ 9 ตูมน้อย
 หมู่ที่ 10 ดอนบม
 หมู่ที่ 11 ฉัตรทอง
 หมู่ที่ 12 กุดกว้าง
 หมู่ที่ 13 ดอนบม
 หมู่ที่ 14 การเคหะ
 หมู่ที่ 15 โนนตุ่น
 หมู่ที่ 16 กุดกว้าง
 หมู่ที่ 17 กุดกว้าง
# ฟรีดริช วิลเฮ็ล์ม เจ้าชายแห่งโฮเอินท์ซ็อลเลิร์น
ฟรีดริช วิลเฮ็ล์ม เจ้าชายแห่งโฮเอินท์ซ็อลเลิร์น (พระนามเต็ม: ฟรีดริช วิลเฮ็ล์ม แฟร์ดีนันด์ ฌอแซ็ฟ มารีอา มานูเอล เกออร์ค ไมนาร์ด ฟีดีลิช เบเนดิกต์ ไมเคิล ฮูแบร์ตุส; 3 กุมภาพันธ์ พ.ศ. 2467 – 16 กันยายน พ.ศ. 2553) ทรงเป็นเจ้าชายแห่งโฮเอินท์ซ็อลเลิร์น ระหว่างปี พ.ศ. 2508 ตราบจนสิ้นพระชนม์ รวมระยะเวลา 45 ปี และยังทรงเป็นพระราชนัดดา (หลานตา) ในพระเจ้าฟรีดริช เอากุสท์ที่ 3 แห่งซัคเซิน
 พระประวัติ
พระองค์ประสูติเมื่อปี พ.ศ. 2467 เป็นพระโอรสใน ฟรีดริช เจ้าชายแห่งโฮเอินท์ซ็อลเลิร์น กับ เจ้าหญิงมาร์กาเรเทอ คาโรลาแห่งซัคเซิน โดยภายหลังการสิ้นพระชนม์ของพระบิดา พระองค์ทรงดำรงพระอิสริยยศพระประมุขแห่งโฮเอินท์ซ็อลเลิร์น 

ตามกฎหมายรัฐธรรมนูญแห่งโรมาเนียประจำปี พ.ศ. 2466 ระบุไว้ว่า ภายหลังการสวรรคตลงของสมเด็จพระเจ้ามีไฮที่ 1 แห่งโรมาเนีย พระบุตรหรือผ๔้สืบสายพระโลหิตในพระองค์ มีสิทธิ์ในการอ้างบัลลังก์โรมาเนีย
 เสกสมรส 
พระองค์ทรงเสกสมรสกับ เจ้าหญิงมาร์การีตาแห่งไลนิงเงิน เมื่อวันที่ 3 กุมภาพันธ์ พ.ศ. 2494 มีพระโอรส 3 พระองค์ คือ
คาร์ล ฟรีดริช ฟ็อน โฮเอินท์ซ็อลเลิร์น
เจ้าชายอัลเบรชท์แห่งโฮเอินท์ซ็อลเลิร์น
เจ้าชายแฟร์ดีนันด์แห่งโฮเอินท์ซ็อลเลิร์น
 อ้างอิง 
Obituary of His Highness Prince Friedrich Wilhelm, The Daily Telegraph, 13 October 2010
Genealogisches Handbuch des Adels (1953). P 71-72
Almanach de Gotha (2004) P 163
Gothaischer Hofkalender genealogisches Taschenbuch der fürstlichen Häuser (1926). Page 71, 7
# มาเธอร์เอิร์ธ
มาเธอร์เอิร์ธ (อังกฤษ: Mother Earth) เป็นวงดนตรีบลูส์ร็อก สัญชาติอเมริกันที่ก่อตั้งวงในปีค.ศ. 1967ในรัฐแคลิฟอร์เนีย โดยมีนักร้องนำคือ เทรซี เนลสัน 

เนลสันจากเมืองเมดิสัน รัฐวิสคอนซิน เริ่มต้นอาชีพของเธอในฐานะศิลปินเดี่ยวและได้ก่อตั้งวงมาเธอร์เอิร์ธหลังจากย้ายไปที่ซานฟรานซิสโก Colin Larkin, ed. (1997). The Virgin Encyclopedia of Sixties Music (First ed.). Virgin Books. pp. 320/1. ISBN 0-7535-0149-X. วงดนตรีได้ไปแสดงที่ Avalon Ballroom และ Fillmore Auditoriumในช่วงปลายทศวรรษ 1960 และได้ร่วมร้องเพลงประกอบภาพยนตร์เรื่อง เรโวลูชัน ในปี 1968  วงได้เซ็นสัญญากับเมอร์คิวรีเรเคิดส์ และบันทึกอัลบั้มทั้งหมด 4 อัลบั้ม  ไมก์ บลูมฟิลด์ เล่นกีตาร์ในอัลบั้ม Living with the Animals ที่ออกในปี 1968  และบอซ สแคกซ์ มีส่วนร่วมในการออกอัลบั้ม Make A Joyful Noise ในปี 1969 นอกเหนือจากเพลงแนวบลูส์แล้วในช่วงแรกมาเธอร์เอิร์ธยังได้รับอิทธิพลจากแนวเพลงกอสเปล อาร์แอนด์บี แจ๊ส คันทรี หรือแม้กระทั่งแนวไซเคเดเลีย หลังจากออกอัลบั้มแรกมาเธอร์เอิร์ธได้ย้ายฐานการทำงานจากพื้นที่อ่าวซานฟรานซิสโกไปยังฟาร์มแห่งหนึ่งนอกเมืองแนชวิลล์ รัฐเทนเนสซี  ในวงมีแกนหลัก คือ เนลสัน นักร้องนำ, แอนดี แม็กมาฮอน มือคีย์บอร์ด, และจอห์น "โทด" แอนดรูวส์ มือกีตาร์ ผู้จัดการและโปรดิวเซอร์ของพวกเขาคือ ทราวิส ริเวอร์ส เนลสันเป็นนักแต่งเพลงดาวรุ่งที่ชาญฉลาดและเป็นผู้สนับสนุนให้กับศิลปินชื่อที่ไม่ค่อยมีใครรู้จักในขณะนั้น เช่น จอห์น ไฮแอต, สตีฟ ยัง และอีริก คาซ เพลง "Seven Bridges Road" ของยังในเวอร์ชันของมาเธอร์เอิร์ธออกมาก่อนเวอร์ชันของวงอีเกิลส์ประมาณเก้าปี หลังจากออกอัลบั้มสองชุดกับรีไพรซ์เรเคิดส์และอีกชุดกับโคลัมเบียเรเคิดส์ วงก็ยังคงออกทัวร์ต่อในฐานะวงดนตรีเบื้องหลังของเนลสัน แต่ไม่ได้บันทึกเสียงอีกต่อไป  ในที่สุดพวกเขาก็ยุบวงในช่วงต้นปีค.ศ.1977 ในระหว่างนั้นเทรซี เนลสันกลับมาบันทึกเสียงในฐานะศิลปินเดี่ยวอีกครั้งในปี 1974 โดยออกอัลบั้มกับค่ายแอตแลนติกเรเคิดส์, เอ็มซีเอเรเคิดส์, อะเดลฟีเรเคิดส์, ฟลายอิงฟิชเรเคิดส์และค่ายอื่นๆ 

 สมาชิก 
1967: เทรซี เนลสัน, พาวเวลล์ เซนต์ จอห์น, จอร์จ เรนส์, เวยน์ แทลเบิร์ต, ไอรา คามิน, แจนซ์ การ์ฟัต

1968: เทรซี เนลสัน, พาวเวลล์ เซนต์ จอห์น, จอห์น แอนดรูวส์, บ็อบ อาเธอร์, จอร์จ เรนส์, ลูอิส แกซคา, มาร์ค แนฟทาลิน

1969: เทรซี เนลสัน, พาวเวลล์ เซนต์ จอห์น, จอห์น แอนดรูวส์, บ็อบ อาเธอร์, บอซ สแคกซ์, ลอนนี คาสทิล, เคลย์บอร์น คัททัน

1970: เทรซี เนลสัน, จอห์น แอนดรูวส์, แอนดี แม็กมาฮอน, บ็อบ คาร์เวลล์, เดวิด เซตเนอร์, คาร์ล ฮิมเมล, เจมส์ เดย์

1971: เทรซี เนลสัน, จอห์น แอนดรูวส์, แอนดี แม็กมาฮอน, บ็อบ คาร์เวลล์, คาร์ล ฮิมเมล, ทิม ดรัมมอนด์

 ผลงานเพลง 

 Living with the Animals (1968)
 Mother Earth Presents Tracy Nelson Country (1969) - อัลบั้มเดี่ยวของเทรซี เนลสันโดยมีสมาชิกบางคนในวงเข้าร่วม
 Make A Joyful Noise (1969)
 Satisfied (1970)
 Bring Me Home (1971)
 Tracy Nelson/Mother Earth (1972)
 Poor Man's Paradise (1973)Colin Larkin, ed. (1997). The Virgin Encyclopedia of Sixties Music (First ed.). Virgin Books. pp. 320/1. ISBN 0-7535-0149-X.
# ปฏิทินเอธิโอเปีย
ปฏิทินเอธิโอเปีย  หรือ ปฏิทินกืออึซ (กืออึซ: ; ทือกรึญญา: ,) เป็นปฏิทินพลเรือนจากรัฐอย่างเป็นทางการของประเทศเอธิโอเปียและทำหน้าที่เป็นปฏิทินวัฒนธรรมตามธรรมเนียม แต่ไม่ได้ใช้อย่างเป็นทางการในเอริเทรียและในหมู่ชาวเอธิโอเปียและเอริเทรียในพลัดถิ่น นอกจากนี้ยังเป็นปฏิทินทางศาสนาสำหรับคริสเตียนชาวเอธิโอเปียและคริสเตียนชาวเอริเทรียที่อยู่ในคริสตจักร ปฏิทินเอธิโอเปียเป็นปฏิทินสุริยคติที่มีความเหมือนกันมากกับปฏิทินคอปติกของคริสตจักรออร์โธดอกซ์คอปติกแห่งอเล็กซานเดรีย และ คริสตจักรคาธอลิกคอปติกแต่เช่นเดียวกับปฏิทินจูเลียน ปฏิทินนี้จะเพิ่มวันอธิกสุรทินทุกๆสี่ปีโดยไม่มีข้อยกเว้น และเริ่มปีในวันที่ 11 หรือ 12 กันยายนในปฏิทินเกรกอรี ความห่างของเวลาระหว่างปฏิทินเอธิโอเปียและเกรกอรีมีระยะเวลาห่างกันเจ็ดถึงแปดปี

ปฏิทินเอธิโอเปียประกอบด้วย 12 เดือน เดือนละ 30 วัน และเดือนที่ 13 ซึ่งเรียกว่า ปฏิทินเอปาโกเมน มีห้าหรือหกวันตามปีปฏิทิน เดือนในปฏิทินเอธิโอเปียเริ่มต้นตรงกับเดือนในปฏิทินคอปติก แต่ใช้ชื่อเดือนที่เป็นภาษากีซ
ทุกสี่ปีจะมีการเพิ่มวันที่หกในเดือนเอปาโกเมน เพื่อรักษาความสอดคล้องกับปีสุริยคติ โดยไม่มีข้อยกเว้น วันดังกล่าวตรงกับวันที่ 29 สิงหาคมในปฏิทินจูเลียน ซึ่งอยู่ก่อนวันอธิกสุรทินของจูเลียนหกเดือน
ดังนั้น วันแรกของปีในปฏิทินเอธิโอเปีย หรือวันที่ 1 Mäskäräm จะตรงกับวันที่ 11 กันยายนตามปฏิทินเกรกอรี สำหรับปีระหว่าง พ.ศ. 2443 ถึง 2642 (ค.ศ. 1900–2099) และจะตรงกับวันที่ 12 กันยายนในปีก่อนอธิกสุรทินของเกรกอรี

 เทศกาลวันหยุด 

 วัน/เดือน/ปี 
 วัน 

 เดือน 
+ รายชื่อเดือนในปฏิทินเอธิโอเปีย ลำดับ  ชื่อเดือน (ละติน)  อักษรจีอัซ  การถอดเสียง  ตรงกับเกรกอรี 1  Mäskäräm  መስከረም  เมสเคอเรม  11 ก.ย. – 10 ต.ค. 2  Ṭəqəmt  ጥቅምት  ทีเคมท์  11 ต.ค. – 9 พ.ย. 3  Ḫədar  ኅዳር  เฮอดาร์  10 พ.ย. – 9 ธ.ค. 4  Taḫśaś  ታኅሣሥ  ทาฮ์ซัส  10 ธ.ค. – 8 ม.ค. 5  Ṭərr  ጥር  เทอร์  9 ม.ค. – 7 ก.พ. 6  Yäkatit  የካቲት  เยคาทิท  8 ก.พ. – 9 มี.ค. 7  Mägabit  መጋቢት  เมกาบิท  10 มี.ค. – 8 เม.ย. 8  Miyazya  ሚያዝያ  มิยัซยา  9 เม.ย. – 8 พ.ค. 9  Gənbot  ግንቦት  เกนโบท  9 พ.ค. – 7 มิ.ย. 10  Säne  ሰኔ  เซเน  8 มิ.ย. – 7 ก.ค. 11  Ḥamle  ሐምሌ  ฮัมเล  8 ก.ค. – 6 ส.ค. 12  Nähase  ነሐሴ  เนฮาเซ  7 ส.ค. – 5 ก.ย. 13  Ṗagume  ጳጉሜ  ปากูเม  6–10 ก.ย. (หรือ 6 วันในปีอธิกสุรทิน)
 ปี 

 ประวัติศาสตร์
# เขตรยงซ็อง
รยงซ็อง  เป็นหนึ่งในสิบเก้าเขต (กูย็อก) ที่ประกอบกันเป็นเปียงยาง ประเทศเกาหลีเหนือ บ้านรยงซ็อง ที่พำนักหลักของคิม จ็อง-อึนตั้งอยู่ในเขตนี้

ตามมติของคณะกรรมาธิการสามัญประจำสมัชชาประชาชนสูงสุดเมื่อวันที่ 15 มกราคม ค.ศ. 2023 ย่านรยงมุนถูกเปลี่ยนชื่อเป็นย่านรยงมุน 1 และย่านฮวาซ็องถูกเปลี่ยนชื่อเป็นย่านรยงมุน 2

การแบ่งเขตการปกครอง
ตั้งแต่ ค.ศ. 2023 เป็นต้นมา เป็นที่แน่ชัดแล้วว่าย่าน (ทง) เหล่านี้เป็นส่วนหนึ่งของเขตรยงซ็อง:
 ย่านชุงอี 중이동 (中二洞)
 ย่านช็องเย 청계동 (淸溪洞)
 ย่านมาซัน 마산동 (馬山洞)
 ย่านมย็องโอ 명오동 (明梧洞)
 ย่านอออึน 어은동 (御恩洞)
 ย่านริมว็อน 림원동 (林原洞)
 ย่านรยงชู 1 룡추 1동 (龍秋 1洞)
 ย่านรยงชู 2 룡추 2동 (龍秋 2洞)

 ย่านรยงมุน 1 룡문1동 (龍門1洞)
 ย่านรยงมุน 2 룡문2동 (龍門2洞)
 ย่านรยงซ็อง 1 룡성 1동 (龍城 1洞)
 ย่านรยงซ็อง 2 룡성 2동 (龍城 2洞)
 ย่านแทช็อน 대천동 (大泉洞)
 ย่านอึนฮา 은하동 (銀河洞)

ย่านต่อไปนี้มีแนวโน้มว่าถูกยุบเลิก เนื่องจากย่านอึนฮาได้รับการเปลี่ยนชื่อจากย่านรยงกุงใน ค.ศ. 2013
 ย่านรยงกุง 1 룡궁 1동 (龍宮 1洞)
 ย่านรยงกุง 2 룡궁 2동 (龍宮 2洞)

 ภูเขา 
ฮย็องเจซัน
# เขตซัมซ็อก
เขตซัมซ็อก  เป็นหนึ่งใน 19 เขต (กูย็อก) ของเปียงยาง ประเทศเกาหลีเหนือ 

 การแบ่งเบตการปกครอง 
เขตซัมซ็อกแบ่งออกเป็น 4 ทง (ย่าน) และ 7 รี (หมู่บ้าน):

 ย่านชังซูว็อน 장수원동 (長水院洞)
 ย่านมุนย็อง 문영동 (文榮洞)
 ย่านซ็องมุน 1 성문 1동 (聖文 1洞)
 ย่านซ็องมุน 2 성문 2동 (聖文 2洞)
 หมู่บ้านโฮนัม 호남리 (湖南里)
 หมู่บ้านควังด็อก 광덕리 (廣德里)
 หมู่บ้านซัมซ็อก 삼석리 (三石里)
 หมู่บ้านซัมซ็อง 삼성리 (三成里)
 หมู่บ้านโทด็ก 도덕리 (道德里)
 หมู่บ้านว็อนฮึง 원흥리 (円興里)
 หมู่บ้านว็อนซิล 원신리 (元新里)
# พีจีซี 41051
พีจีซี 41051https://cdsarc.cds.unistra.fr/viz-bin/cat/VII/237 "HYPERLEDA. I. Identification and designation of galaxies", G. Paturel et al., 2003. หรือรู้จักกันในชื่ออื่นคือ ยูจีซี 7604https://cdsarc.u-strasbg.fr/viz-bin/Cat?VII/26D "Uppsala General Catalogue of Galaxies", P. Nilson, 1973.  เป็นดาราจักรชนิดก้นหอยที่ตั้งอยู่ในกลุ่มดาวหมาล่าเนื้อ
 อ้างอิง
# ประธานาธิบดีกาบูเวร์ดี
ประธานาธิบดีกาบูเวร์ดี  เป็นประมุขแห่งรัฐของประเทศกาบูเวร์ดี ผู้ดำรงตำแหน่งคนปัจจุบัน คือ ฌูแซ มารีอา แนวึช ตั้งแต่วันที่ 9 พฤศจิกายน ค.ศ. 2021

 การดำรงตำแหน่ง 
ในปี 2021 รัฐธรรมนูญแห่งสาธารณรัฐกาบูเวร์ดีกำหนดให้ประธานาธิบดีดำรงตำแหน่งได้ไม่เกิน 2 วาระ
# เทรซี เนลสัน
เทรซี เนลสัน (อังกฤษ: Tracy Nelson; เกิด 27 ธันวาคม ค.ศ. 1944)  เป็นนักร้องเพลงแนวคันทรี และบลูส์ ชาวอเมริกัน เธอผลิตอัลบั้มมากกว่า 20 อัลบั้มตลอดอาชีพการเป็นศิลปินของเธอที่เริ่มต้นในปี 1965

 ชีวิตส่วนตัว 
เนลสันเกิดและเติบโตในเมืองแมดิสัน รัฐวิสคอนซิน สหรัฐอเมริกา   ที่นั่นเธอเรียนรู้ดนตรีอาร์แอนด์บีเป็นครั้งแรกจากการฟังวิทยุ WLAC จาก เมืองแนชวิลล์ รัฐเทนเนสซี ในตอนกลางคืนในช่วงที่เป็นวัยรุ่น เนลสันมักจะไปร้องเพลงแนวโฟล์กในร้านกาแฟกับวง The Fuller-Wood Singers และเป็นนักร้องนำในวง The Fabulous Imitations  เธอเข้าเรียนที่ มหาวิทยาลัยวิสคอนซิน ในสาขาวิชาสังคมศาสตร์ 

 ผลงาน 

 ในนาม “มาเธอร์เอิร์ธ” 
ดูบทความ มาเธอร์เอิร์ธ

 ผลงานเดี่ยว 

 1965 - Deep Are the Roots 
 1969 - Mother Earth Presents Tracy Nelson Country 
 1973 - Poor Man's Paradise
 1974 - Tracy Nelson 
 1975 - Sweet Soul Music
 1976 - Time Is on My Side
 1978 - Homemade Songs 
 1980 - Come See About Me
 1993 - "Homemade Songs"/"Come See About Me" (วางจำหน่ายอีกครั้งในรูปแบบซีดี) 
 1980 - Doin' It My Way 
 1993 - In the Here and Now
 1995 - I Feel So Good 
 1996 - Move On 
 2001 - Ebony and Irony 
 2004 - Live From Cell Block D 
 2007 - You’ll Never Be a Stranger at My Door
 2009 - The Soul Sessions: Essential Recordings – เพลงคัดเลือกจาก Homemade Songs และ Come See About Me 
 2011 - Victim of the Blues 
 2023 - Life Don’t Miss Nobody 

 อัลบั้มร่วมกับศิลปินอื่น 

 1998 - Sing It! ร่วมกับ Irma Thomas และ Marcia Ball 
 2005 - Buried Alive in the Blues โดย Chicago Blues Reunion 
 2012 - The Blues Broads โดย The Blues Broads ร่วมกับ Angela Strehli, Annie Sampson และ Dorothy Morrison 
 2015 - Dylan, Cash, and the Nashville Cats: A New Music City
 2017 - Calling Nashville โดย Trevor Sewell (Tracy Nelson ร้องคู่กับ Sewell ในเพลง "Long Time Ago"; ร้องประสานในเพลง "Someday" และ "Blanket of Hope")
# เขตรย็อกโพ
เขตรย็อกโพ  เป็นหนึ่งใน 19 เขต (กูย็อก) ของเปียงยาง ประเทศเกาหลีเหนือ ที่นี่เป็นที่ตั้งของหมู่สุสานโคกูรยอส่วนหนึ่งในเปียงยาง

 นิรุกติศาสตร์ 
ชื่อเขตมาจากหมู่บ้านที่ชื่อว่ารย็อกโพดง มีหลายทฤษฎีเกี่ยวกับที่มาของชื่อรย็อกโพ ทฤษฎีหนึ่งเสนอว่าชื่อนี้มาจากการอ่านผิดชื่อภาษาจีนเดิมคือคมโพ (劍浦) โดยอ่านอักษรคม (劍) เป็นรย็อก (力) ชื่อคมโพกล่าวกันว่าตั้งขึ้นเพราะเป็นจุดที่แม่ทัพแห่งอาณาจักรโคกูรยอใช้ทำความสะอาดดาบในลำธาร อีกทฤษฎีหนึ่งเสนอว่าชื่อรย็อกโพมีที่มาจากเหตุการณ์จริงในสมัยราชวงศ์โชซ็อนซึ่งผู้คนใช้กำลังคนล้วน ๆ ในการกั้นน้ำที่ไหลเข้ามาในช่วงน้ำขึ้น

 ประวัติศาสตร์ 
เขตสมัยใหม่สถาปนาขึ้นในเมื่อ ค.ศ. 1960 จากเขตนังนังและเขตซึงโฮ (ปัจจุบันคือเทศมณฑลซึงโฮ) และได้รวมพื้นที่บางส่วนจากเทศมณฑลชุงฮวาใน ค.ศ. 1965

 การแบ่งเขตการปกครอง 
เขตรย็อกโพแบ่งออกเป็น 6 ทง (ย่าน) และ 6 รี (หมู่บ้าน):
 ย่านชังจิน 1 장진 1동 (將進 1洞): มีชื่อเช่นนี้เนื่องจากเชื่อกันว่าเป็นสถานที่ที่แม่ทัพเกาหลีติดตามผู้รุกรานชาวญี่ปุ่นเพื่อโจมตีพวกเขาในช่วงสงครามอิมจิน เดิมเรียกว่าย่านชังจินใน ค.ศ. 1896 แต่เปลี่ยนชื่อเป็นหมู่บ้านชังจินและหมู่บ้านชังจงจนถึงทศวรรษ 1960
 ย่านชังจิน 2 장진 2동 (將進 2洞): เหมือนกับที่อธิบายเกี่ยวกับย่านชังจิน
 ย่านนึงกึม 능금동(능금洞): ตั้งชื่อตามต้นนึงกึม (ต้นแอปเปิลป่าจีน) สถาปนาขึ้นเมื่อ ค.ศ. 1967 จากหมู่บ้านทังจง (堂井里) และรย็อกโพดง
 หมู่บ้านเซอูมุล 세우물리: ตั้งชื่อตามบ่อน้ำสามแห่งที่มีอยู่ในสมัยราชวงศ์โชซ็อน สถาปนาเมื่อ ค.ศ. 1967
 ย่านแทฮย็อน 대현동 (大峴洞)
 ย่านรย็อกโพ 력포동 (力浦洞)
 ย่านโซชิน 소신동 (小新洞)
 หมู่บ้านชูดัง 추당리 (楸唐里): สถาปนาเมื่อ ค.ศ. 1952 จากหมู่บ้านชูบิน (秋斌里) และนัมดัง (藍溏里) เคยเป็นส่วนหนึ่งของเขตซึงโฮในช่วงสั้น ๆ ใน ค.ศ. 1959
 หมู่บ้านรยงซัล 룡산리 (龍山里)
 หมู่บ้านรยูฮย็อล 류현리 (柳絃里)
 หมู่บ้านโซซัมจ็อง 소삼정리 (小三亭里)
 หมู่บ้านยังอึม 양음리 (陽陰里)
# เขตซูนัน
เขตซูนัน  เป็นหนึ่งใน 19 เขต (กูย็อก) ของเปียงยาง ประเทศเกาหลีเหนือ ท่าอากาศยานนานาชาติเปียงยางซูนันและสำนักงานใหญ่ของแอร์โครยอตั้งอยู่ในเขตนี้"Contact ." Air Koryo. Retrieved on August 6, 2009.

 การแบ่งเขตการปกครอง 
เขตซูนันแบ่งออกเป็น 5 ทง (ย่าน) และ 9 รี (หมู่บ้าน):

 ย่านนัมซัน 남산동 (南山洞)
 ย่านชินซ็อง 신성동 (新成洞)
 ย่านซ็อกปัก 석박동 (石博洞)
 ย่านแทยัง 대양동 (大陽洞)
 ย่านย็อกช็อน 역전동 (驛前洞)
 หมู่บ้านอันฮึง 안흥리 (安興里)
 หมู่บานแชกย็อง 재경리 (在京里)
 หมู่บ้านช็อนดง 천동리 (川東里)
 หมู่บ้านคูซอ 구서리 (九瑞里)
 หมู่บ้านโอซัน 오산리 (梧山里)
 หมู่บ้านรยงบก 룡복리 (龍伏里)
 หมู่บ้านซันยัง 산양리 (山陽里)
 หมู่บ้านทงซัล 동산리 (東山里)
 หมู่บ้านแท็กอัม 택암리 (宅庵里)
# เขตอึนจ็อง
เขตอึนจ็อง  เป็นหนึ่งใน 19 เขตของเปียงยาง ประเทศเกาหลีเหนือ เป็นที่รู้จักในด้านสิ่งอำนวยความสะดวกทางวิทยาศาสตร์ เขตนี้ได้รับการตั้งชื่อเพื่อเป็นเกียรติแก่ "ความรักอันเมตตา (คำภาษาเกาหลีคืออึนจ็อง)" และความรักของตระกูลคิมที่มีต่อนักวิทยาศาสตร์ของประเทศ

 ประวัติศาสตร์ 
ในสมัยราชวงศ์โชซ็อน พื้นที่ที่ประกอบกันเป็นเขตสมัยใหม่นี้เป็นส่วนหนึ่งของรยงอักบัง (룡악방, 龍岳坊) ของเปียงยางและเทศมณฑลซุนช็อน ใน ค.ศ. 1896 พื้นที่นี้กลายเป็น มย็อน (ตำบล) ของสองเขตการปกครองที่แตกต่างกัน คือ เปียงยางและซุนช็อน เขตนี้ได้รับการสถาปนาขึ้นครั้งแรกใน ค.ศ. 1995 โดยแยกออกมาจากบางส่วนของภูมิภาคของเมืองพย็องซ็อง (ซึ่งได้แก่ ย่านด็อกซัน, แพซัน, ซงรย็อง และจีคย็อง)

 การแบ่งเขตการปกครอง 
ตั้งแต่ ค.ศ. 2002 เป็นต้นมา เขตอึนจ็องแบ่งออกเป็น 4 ทง (ย่าน):

 ย่านควาฮัก 1 과학1동 (หมายถึงวิทยาศาสตร์): มหาวิทยาลัยวิทยาศาสตร์ตั้งอยู่ที่นี่
 ย่านควาฮัก 2 과학2동
 ย่านแพซัน 배산동 (ตั้งชื่อตามภูเขาแพซัน)
 ย่านควังมย็อง 광명동 (หมายถึงแสงสว่าง สื่อถึงอนาคตที่สดใสที่นักวิทยาศาสตร์นำมา)
ใน ค.ศ. 2014 ดูเหมือนว่าเขตการปกครองเหล่านี้จะมีการเปลี่ยนแปลงที่ไม่คาดคิดเกิดขึ้นก่อนหน้านั้น เนื่องจากเกาหลีเหนือได้กล่าวถึงย่านอึลมิล (乙密洞, 을밀동, ตั้งชื่อตามศาลาอึลมิล) และย่านวีซองดง (衛星洞, 위성동 ตั้งชื่อตามคำภาษาเกาหลีที่แปลว่าดาวเทียม) ว่าเป็นย่านของเขตในการรายงานข่าวเกี่ยวกับการกำหนดให้ภูมิภาคนี้เป็นเขตเทคโนโลยีขั้นสูงขณะที่ไม่ได้กล่าวถึงย่านควังมย็อง (ซึ่งอาจหมายความว่าย่านควังมย็องถูกแบ่งออกเป็นย่านอึลมิลและวีซ็อง)